A Las Colinas története több mint 80 évre nyúlik vissza,
ám legutóbbi felújítása során...
SZOLGÁLTATÁSOK
...igazán modern külsőt kapott.
Elit klubtagsági kártyánkkal...
ELIT TAG
...a világhírű reggelinket is élvezheti.
Igyon egy finom margaritát a kertben, a butiksoron található Mr. Tortugában!
Tévedés történt!
Én lakosztályt foglaltam, nem egy lyukat.
Az összes szobát lakosztálynak nevezik?
Hát jó.
Julia González bejelentkezett már?
Igen, értem, hogy tiszteletben tartják a vendégeik magánéletét, de ismerem őt.
Legalábbis ismertem. Hosszú történet, hullámhegyekkel és -völgyekkel,
félreértésekkel, és még annál is több intrikával.
Ugyanakkor sok románccal és...
Halló?
Halló!
Csomagajánlat!
Hugo! Megnézzük a Doktor Szöszit, valamint a frenetikus folytatását,
- a Doktor Szöszi 2-t? - Joe!
Tudnom kell, hogy Julia mikor ér ide.
Vesd be a „Joe-erődet”, és, tudod, noszogasd meg picit a recit!
Amit csak kérsz, főnök!
- Te vagy a legfontosabb. - Köszönöm.
De csak miután ettem a Mr. Tortugában egy jó jalapeño poppert.
De...
Neked jobban tetszik a hely, mint amennyire kéne.
Hát, kettesben maradtunk.
Hé, jöhet egy esti mese?
Komoly? Épp fogat mosok. Nem várhatna?
Jézus Mária!
Mi lett ezzel a hellyel?
1985-ben még minőségi ágyak voltak.
Julia butikja pedig még annál is minőségibb volt.
Már csak pár nap volt a nyitásig,
és mindenki azon sürgölődött, hogy Julia mindennel elkészüljön.
Az utolsó darabok!
Milyen elegáns megnyitóra megyünk a Las Colinasba!
Még egy új nyakkendőt is vettem. Ami nem barna.
Inkább olyan sötét khaki árnyalatú...
Várjunk! Az új nyakkendőm is barna volna?
És még Sarát is rávettem, hogy felvegye a bérmálós ruháját! Gyönyörű benne!
Anya, muszáj?
Itt egy darab Jézus a zsebemben!
Ne is próbálkozz! Ezt a vitát nem nyered meg.
Annyira hálás vagyok ezért a sok segítségért!
- Köszönöm! - Nagyon büszkék vagyunk rád, Julia!
Ilyen jó ribancos ruhákat sehol sem találsz!
Gyere ide!
Mi baj?
Túl erős volt anya ölelése?
Ballagáskor megrepesztette az egyik bordámat.
Nem az. Csak...
Bárcsak az én családom is így támogatna!
Julia szülei Kolumbiában éltek, több ezer kilométerre.
Én el sem tudtam volna képzelni, hogy a családom nélkül ünnepeljek.
De rájöttem, hogy talán nem is kell neki.
Ne aggódj, szerelmem! A megnyitó csodálatos lesz!
Julia megnyitója katasztrófa lesz!
Nem engedhetjük Alejandro Verát a butik közelébe,
ha így néz ki a szálloda!
Az „így” mit is takar?
Ó, ugyan, Don Pablo!
Túlburjánzottak a bokrok, lassan sövény lesz belőlük.
És tudod, hogy harapok a sövényekért.
Máris érzem, ahogy Alejandro rám bámul
azzal a rejtélyes, ítélkező, kakaóbarna szemeivel.
Kakaóbarna? Inkább kakabarna.
Ebből elég!
Mindenkit be kell hívni, Don Pablo.
Ha kell, kisegítőket is vegyél fel!
De amíg nem csillog-villog minden, nincs pihenés!
Előállt a Diane-probléma.
OPERATÍV VEZETŐ
Alejandro Vera bosszantja Diane-t.
A felbosszantott Diane pedig általános bosszúságot eredményez.
A szállodaiparban ez a vég kezdetét jelzi.
Küldjük el még egy cuatro manos masszázsra?
Ehhez nyolc kéz is kevés lenne.
Meg kivitelezhetetlen.
El sem férnének!
Ahhoz, hogy Alejandro Vera visszatérjen a csendestárs szerephez,
kell valami fogás rajta, Máximo.
A Titkok Könyve!
Mint mondtam, napló.
De nézd, mennyi információnk van Veráról!
VENDÉG: ALEJANDRO VERA SZERETI A CEVICHÉT.
„Szereti a cevichét”?
- Ennyi? - Vera úr nagyon magának való,
ezért kell közel férkőznöd hozzá a butikmegnyitón.
Találd meg vele a közös hangot!
Lehet, elmond valamit, ami később még hasznos lehet.
Akkor beépített ügynök leszek?
Határozottan nem.
- Bepoloskáz? - Nem. Semmi poloska.
Jó. Megyek, kitalálom a karakterem háttértörténetét!
Nem! Nem kell karakter! Csak Máximo Gallardo legyél!
Titkok Könyve...
Kezd megtetszeni ez a név.
A napok csak úgy pörögtek,
és mire észbe kaptunk, máris eljött a megnyitó napja.
Ma van a nagy nap! Hogy érzed magad?
Nincs idő érzelmekre. Pár óra, és nyitunk.
De mindent pillanatra pontosan megterveztem, így nem lesz meglepi.
Aha. Semmi meglepi.
- Mi volt ez? - Micsoda?
A kislányos kuncogás.
Máximo, te tervezgetsz valamit?
Ha igen, mondd el! Ma ne legyenek meglepetések!
Jó, jó. Délutánig akartam várni a hírrel,
de rábeszéltem a szüleidet, hogy repüljenek ide Medellínből.
Pont ideérnek a megnyitó kezdetére!
Ne! Ne, ne, ne, ne! Ne, ne!
- Most izgatott vagy? - Nem!
Oké.
De nem azt mondtad, hogy bár itt lennének a szüleid?
Érzelmileg, nem személyesen!
Akkor miért ilyen specifikusan fogalmaztál?
Szerelmem, ez kedves, de a szüleim diplomaták.
Fontos, befolyásos emberek.
Igazából sznobok.
Nekik a divattervezés butuska, komolytalan szakma.
Nem méltó hozzám.
De ha létezik remek alkalom arra,
hogy bebizonyítsd az ellenkezőjét, az ma van!
Nézd, meddig jutottál! Csodálatos!
Hát, a kézzel varrt ruhák talán mégsem komolytalanok.
Képzeld el, milyen arcot vágnak majd, ha ideérnek!
Első lépés: drámaian kinyitod az ajtókat.
Második: valaki a kezükbe nyom két pohárral a legdrágább pezsgőnkből.
Harmadik: végighallgatják a tökéletes köszöntődet, amiben megköszönöd nekik...
Hogy sosem hittek bennem, ami csak fűtötte a szenvedélyemet.
Ezt nektek, Raul és Veronica!
Jó. A köszöntőn még dolgoznunk kell.
Igazából tökéletes a terv. Köszi!
Uramisten!
Mi van? Csak egy kis puszi volt!
Ó, hogy ez?
Megőrzi a bőröm fiatalságát.
A fürdőszobában lévő krémekkel együtt.
Meg... meg pár tonik és szérum sem árt.
Mint egy vásári Vasember.
Hát, ócska a hotel világítása, így minden segítség elkél.
Még belőled is 16 évest faragna!
Na, ugorjunk a megnyitóra!
Épp elkezdődött.
Legalábbis részlegesen.
Elnézést!
A butik még nem nyitott ki?
Nemsokára. De addig igyon egy finom megnyitó előtti koktélt!
- Köszönöm. - Héctor, itasd őket!
- Egy-kettő! - Kollégának jobb voltál.
Ay, Lorena, segíts!
Mi a helyzet, Coco Chanel?
Ay, Lorena, a szüleim mindjárt itt lesznek.
Szólnál, amikor megérkeznek?
A köszöntőmet pont a belépőjükre akarom tartogatni.
- Dráma. Benne vagyok. - Köszi.
Nemcsak elrondítottad a gyönyörű ruhádat...
MEGNYITÓ
Ó, az én hibám, hogy mole szósz volt ebédre?
Nem, a te hibád az, hogy már három napja hordtad.
Most kirívunk miattad.
Nézzétek! Mintha egy mini burritót tartanék.
Vagy én vagyok az óriás egy normál méretű burritóval?
Segítség! Segítség!
Állj már le!
Viselkedjetek normálisan! Most Julia miatt vagyunk itt!
- Nem szabad magunkra vonnunk a figyelmet! - Nora!
Bár Nora sokra becsülte új fitneszguruját,
de még nem állt készen arra, hogy felfedje kapcsolatukat.
Jó napot, szimplán Máximo főnöke!
Igen! Úgy örülök önnek, szimplán Máximo édesanyja!
Szép, szép, szép.
Hát, szimplán a feleségem is.
Bezzeg ezt csak úgy pörgeti Fagyis Freddie!
Míg Julia a szülei érkezésére készült,
én nekiláttam a titkos küldetésemnek, hogy összebarátkozzak Alejandro Verával.
Vera úr!
Csupán egy közös nevezőt kellett találnom vele.
Hé, cevichés srác!
Egyszerű dologgal kezdtem, amit minden mexikói szeret.
Mit szólt a tegnap esti meccshez? Izgi volt, nem?
Melyik meccshez?
Foci?
Bevallom, amióta az öcsémmel eladtuk a csapatunkat,
nem követem a futballt.
Megértem.
Bár nekem sosem volt focicsapatom, de egyszer eladtam egy bicajt.
Azóta rájuk sem nézek.
Na, végre itt a nyár!
Vera, no?
Gyönyörű évszak.
Utálom a nyarat.
Lelapítja a hajamat. Ezért is repültem múlt héten Ausztriába.
Menő! Imádom a kengurukat!
- Mi? - Hát a kengurukat.
- Olyan cukik! - Mi?
- Mi?
Mi?
Ó, ott van Diane! Odaköszönök neki.
Később találkozunk, Máximo.
Az Ausztrália, te idióta!
Máximo Gallardo!
Bocsismerlek?
Máximo! Nem ismered fel a nővéremet?
Régebben belém voltál zúgva, nem rémlik?
Hát persze! Ines!
Ő Dulce.
Dulce, igen.
Te ütöttél meg a rumbatökkel Ines quince añosán?
Az Ines rumbatöke volt, Flor quince añosán.
Ne aggódj! Nagy a család, sok a nővér.
Don Pablo felvette Dulcét kisegítőnek.
Így amíg én kiélvezem, hogy végre partivendég vagyok,
addig ő mosogathat.
Ami jó dolog, nem?
Jobb, mint a nővéreim kölykeire vigyázni egész nap.
Minden megváltozott, amikor megtalálták a kést.
Ó! Tényleg!
Te vagy a vicceske!
Nem, az Silvia.
Diane, ugye tudja, hogy nem árusíthatunk ruhákat a folyosón?
Remélem, szépek!
Elnézést, de pontosan mit tud a női divatról?
A padlóját díszítő kombinék nem számítanak.
Higgye el, Diane!
Tudok én egy s mást a női testről.
Bocsi!
- Kínos neked? - Miért lenne kínos?
Nos, azért, mert a régi szerelmed egyértelműen flörtöl egy olyan pasival,
aki nemzetközileg ismertebb, gazdagabb és magasabb is nálad?
Egy centivel sem magasabb nálam!
Amúgy is szigorúan szakmai a kapcsolatuk.
Kérlek!
Elég telenovellát láttam ahhoz, hogy tudjam:
ezek mindjárt letépik a ruhát egymásról.
Köszi.
Julia, idő van! A folyosón nem árulhatunk ruhákat.
Igen, igaz.
De kinyitnád te az ajtót?
Még nem érzek elég bátorságot a rivaldafényhez.
Biztos?
Nem akarom ellopni a pillanatodat.
Hölgyeim és uraim,
kitörő örömmel és hatalmas tisztelettel köszöntöm önöket
a Julia G megnyitóján!
Ez az, Julia!
Bár Julia szülei lecsúsztak a tervünk első részéről,
a másodikat és a harmadikat Julia már nem bízta a véletlenre.
Mondd meg Betónak, hogy nincs pezsgő, amíg nem jelzek!
Mi a jel?
A jel az, amikor kiabálok, hogy jöhet a pezsgő!
- Segítsél már, Héctor! - Jól van, na!
Ez az új bolt teljesen megváltoztatott téged.
Vigyázz!
- Szia! - Leveses lány!
The Go-Go’s.
Mit keresel itt?
Egy barátom partijára jöttem. Te?
A szüleimmel vacsorázok.
Imádják az itteni osztrigát.
Tipikus fresa péntek!
Totál. A családom is imádja az osztrigát.
- Állandóan azt esznek. - Aha.
Én is azt zabálom reggeltől estig.
- Vissza kell mennem. - Szeretnélek újra látni.
Akár meg is beszélhetjük előre, mint a normál embereknél szokás.
Tetszik, ahogy gondolkozol.
Már a „normál emberek” részt leszámítva.
Megadom a számomat.
Nálad mindig van toll?
Hát, volt, hogy jó szolgálatot tett.
Legutóbb így ismertem meg egy nagyon aranyos lányt.
Tudod, mit?
A barátomnak most úgyis sok a dolga.
Észre sem fogja venni a hiányomat.
Van kedved együtt lógni most?
Hors d’oeuvre- öt? Az a francia rákpogácsa.
Nem megy neked ez az idegennyelv-dolog.
- Miért mondod ezt? - Várj! Most már felszolgáló vagy?
- Nem kertészkedsz? - Paco előléptetett.
Szerinte mindenkinek így a legjobb.
Sosem mondtad, hogy ilyen jó a pincérkedés!
Mintha falatnyi öleléseket osztogatnék!
- Ölelést? - Ay, nőj már fel, Chad! Ide vele!
Befalta az öleléseimet!
Egyben lenyelted az egészet? Jól vagy?
Úgy nézek ki?
A szüleimnek már itt kéne lenniük.
Biztosan dugóba keveredtek. Nem lesz semmi baj.
- Rágd meg! - Te rágd meg!
Egész nap nem ettem. Ay!
- Hidd el, ezt már ismerem! - Ó, tényleg?
Kit?
Gyakran civódok a szeretőimmel.
Néha nehéz eldönteni, hogy segítsek neki, vagy csak hallgassam meg.
Nekem nem kell elmagyaráznod.
A nőket képtelenség megérteni.
Ó, nem tudom, hogy én...
Mondat közben esett le:
ez volt a közös nevező, amit oly lázasan kerestem.
Végre tudtunk valamiről beszélgetni, még ha egy kicsit ferdítettem is.
Igen! Ezek a nők... Ugye?
Ne is mondja! Annyira...
De közben meg...
- Mi? - Mi?
Pontosan. Jól mondod.
Tudod, mi kell nekünk? Whiskey! Gyere!
Ez remek!
Remek.
Kérsz még?
Nem megy. Borzalmas.
Hála az égnek!
Nem értem, apa miért issza.
A te apukád is szereti?
Ami azt illeti...
Apukám már meghalt.
Jézusom!
- Sajnálom! - Ne sajnáld!
Már rég meghalt.
De azért még mindig hiányzik.
Sőt, azt is elárulom, hogy nem vagyok annyira gazdag.
Egyáltalán nem.
Csak azért lehetek itt, mert a bátyám a szállodában dolgozik.
Bocsi! Nem tudom, miért nem mondtam eddig.
Most utálsz?
Hogy utállak-e?
Sara, engem nem érdekel a pénz.
A szüleimnek bőven jutott, mégis seggfejek.
De te más vagy.
Úgy nézel ki, mint egy rocksztár!
- Tényleg? - Igen!
Anya inasnak nevezett.
Szexi inas.
Bárcsak nekem is ilyen jól állna!
Ez a ruha olyan idegesítő!
Tudod, mit?
- Mit csinálsz? - Úszok egyet.
Ne mondd, hogy téged nem hívogatnak a hullámok!
Verseny az óceánig? Vagy beijedtél?
Nem szabadna hagynod, hogy így beszéljen veled.
Kire célzol?
Mr. Verára.
Annyira tiszteletlen!
Nyíltan flörtölget veled, mintha a groupie-ja lennél.
Te nem groupie vagy!
Hanem Diane Davies, a rohadt életbe!
Én vagyok Diane Davies, a rohadt életbe!
Egy nap szobrokat emelnek a tiszteletedre.
Szóval ha legközelebb próbálkozik ezzel az „elbűvölő” stílusával,
mutasd meg neki, hogy ki itt a főnök!
Teljesen igazad van, Héctor.
Lehet, hogy így lesz.
Helyes. Tégy úgy!
Megérdemled, hogy királynőként bánjanak veled.
Meg amúgy sem olyan magas.
A szerelem ádáz dolog, Máximo.
Egyszerre pokoli és mennyei.
Az exnejem esetében csak pokoli.
De többé nem fordul elő.
Akkor végzett a szerelemmel?
A szerelemmel igen.
A nőkkel soha.
Ne mondja ezt, Vera úr!
A szerelem bármikor felbukkanhat, amikor nem számít rá!
Ó, fiatalság, bolondság!
- A kedvence, Vera úr. - Köszönöm.
- Nem. Hát... Ó! - De, ő is kér.
- Köszi, Dulce. - Szívesen.
Várjunk! Te nem mosogatsz?
Úgy volt. Aztán valami Chad nevű güerito bejött a konyhába,
és cserélni akart.
Ó! Értem. Biztosan a spirituális utazása miatt.
Pontosan. Ha bármi kell, itt leszek.
- Köszönjük. - Nincs mit.
Vera úr, a hívás, amit várt.
- Köszönöm. - Hú! Mintha a jövőből jött volna!
Bocsi, sürgős ügy!
Hogy áll az Elena-ügy?
Beto! Megmondtam, hogy még ne bontsátok ki a pezsgőt!
A vendégek kérleltek.
És ha pultosként piát tartok vissza,
az olyan, mintha az orvos megtagadná az operációt.
Nem tudod visszanyomni a dugót?
- Julia, semmi baj! - De van baj!
Megmondtam: nincs pezsgő, amíg nem érnek ide a szüleim!
- Kimegy belőle a buborék! - Jó, két lépés elszállt.
De úgyis a köszöntőd a legfontosabb!
- Senki sem kényszeríthet... - Köszöntőt! Köszöntőt! Köszöntőt!
- Gyerünk, Julia G! Köszöntőt!
Julia azt akarta, hogy a szülei a beszédére fussanak be,
így jöhetett az időhúzás.
Oké.
Hát...
Isten hozott mindenkit!
Pár személyes köszönetmondás, mielőtt még nekilátok.
Oké.
Fagyis Freddie! Hát itt vagy! Úgy örülünk, hogy visszatértél!
Micsoda virtuóz!
Mi van még? Mi van még?
Teljesen megőrült az időjárás, nem?
Napsütés, felhő, napsütés, felhő... Döntsd már el, mit akarsz!
Húha, nagyon nem megy neki.
Ó! Egy pillanat!
Mint kiderült, Julia szülei nem késtek.
El sem indultak.
Valami „fontos ügylet” jött közbe.
De sok sikert kívántak a lányuk „kis összejöveteléhez”.
Szóval, hol... hol is tartottam?
M... Meg akarom köszönni...
E... Elnézést!
Én szeretem Elenát, de ideje megszabadulni tőle!
Világos, mire célzok?
Vigyétek ki a Csendes-óceán közepére!
Nem hittem a fülemnek.
Pont ez kellett a Titkok Könyvébe,
de most Julia mellett volt a helyem.
Gyere közelebb!
Még meglát valaki!
Nem baj! Nem kell, ha nem akarod.
Hékás, hékás, hékás, hékás, hékás!
Állj! Állj!
Átugorhatnánk azt a részt, amiben anya szenvedélyesen smárol valakivel?
Hogyne. Bocsesz!
Jó, ugorjunk!
Hát itt vagy!
Nem jönnek el, Máximo.
Julia, szörnyen érzem magam.
Nem is szabadott volna meghívnom őket a tudtod nélkül.
Csak kedveskedni akartam.
De butaság volt.
Nem rád vagyok mérges.
Hanem magamra.
Folyton azt várom, hogy majd támogatnak.
De egyértelmű, hogy ez a...
az álmom... nem nekik való.
Amikor legutóbb hazamentem, arra fogadtak, hogy mikor adom fel,
és megyek hozzá a 15 kiválogatott ügyvédjelölt egyikéhez.
Tizenöt?
Azta, ilyen sokat perelnek Kolumbiában?
Hát, a szüleid nem látják azt, amit én.
Meg amit mindenki más is itt.
Hallottál az előbb? Az időjárásra panaszkodtam!
Hát, a divattervezés jobban megy, mint a pohárköszöntő.
De amikor legutoljára itt álltunk,
még egy recepciós lány voltál, vázlatfüzettel.
És most?
Légy büszke magadra, Julia!
Akár látják a szüleid, akár nem.
Hát, az egyik ügyvéd nem volt olyan rossz.
Jobb, ha vigyázol!
Bár Julia megértette, amit mondtam, így is keserédesre sikeredett a napja.
Amíg meg nem látta az első vevőjét.
Doña Nora?
Ay, Julia!
Te és a butik is csodásan néztek ki! Gratulálok!
Tudom, hogy még nem nyitottad ki a kasszát,
de ezt mindenképpen el akartam csípni mások előtt.
Biztos? De nem kell udvariasságból megvennie.
Nem udvariaskodok. Odavagyok érte.
Még ha csak nézegetem is.
Ez egy műalkotás!
Julia egészen addig a pontig a szülei megjelenésére várt,
de most rájött, hogy a családja mindvégig mellette volt.
Jó. Ay!
A Julia G hivatalosan is megnyitott!
Bravó! Bravó!
Bravó!
Most, hogy megvolt Julia álommegnyitója,
ideje volt befejeznem azt az italt Alejandro Verával.
Mr. Vera!
Diane! Nem bírja nélkülem?
De. Többé nem veszek részt ebben, bármi is legyen ez.
Showtime!
Diane most küldi el a búsba Verát, ő pedig visszacsap,
és kezdetét veszi a hidegháború!
- Figyeld! - Én szállodatulajdonos vagyok,
nem valami cicababa, akit fel akar csípni.
És bármit is gondol rólam, megérdemlem a tiszteletét.
Hát...
teljesen igaza van.
- Tényleg? - Tényleg?
A viselkedésem egyáltalán nem volt megfelelő.
Igazából, Diane, azért viselkedtem így,
mert egy kicsit félek magától.
- Tényleg? - Tényleg?
Hogyne. Okos. Magabiztos.
Sokkal jobban ért a szállodájához, mint én.
Remélem, megbocsát nekem.
Restellem magam.
Nos, örülök, hogy ezt megbeszéltük.
És el kell ismernem, igen ügyes a bocsánatkérésekben.
Uramisten! Így...
sokkal rosszabb!
Most a szexi civakodásból átcsaptak pezsgő megértésbe,
ami még érzékibb!
Elvihetem vacsorázni?
Kiengesztelésképpen.
Így tiszta lappal indulhatunk.
Képzelje el, Diane, hová fejlődhet ez a kapcsolat,
ha egy oldalon állunk!
Igen. Igen, szívesen.
A fenébe, elszalasztottam!
Húha, mint egy gerlepár!
Kínos neked, Héctor?
Miért kérdezi ezt mindenki? Semmi bajom!
De van baja.
Hú, Chad, ezt...
- nem akartam meginni. - Bocsi!
Csak le akarom tudni.
Utálok mosogatni.
A személyes fejlődésemben ez a fejezet semmi hasznot nem hozott.
Akkor miért ajánlottad fel, hogy cserélsz Dulcével?
Mi? Én nem ajánlottam fel.
Én nem... nem is tudom, mi történt.
Megkeresett a konyhában, benyomott valami elmejujitsut,
aztán már csak azt vettem észre, hogy a serpenyőket vakarom. Puff!
Boszorkányság.
Don Pablo, de jó, hogy itt van!
Összebarátkoztam Mr. Verával, majdnem kihúztam valamit belőle.
De csak félig sikerült.
Lehetséges az, hogy vízbe akarja fojtani Elenát, a volt nejét?
Mi olyan vicces?
Te a jachtjára gondolsz, az Elenára,
és nem akarja, hogy a Linda nevű volt neje megkaparintsa a válás során.
- Ezért süllyeszti el... - A Csendes-óceán közepén!
Hát persze! Így sokkal több értelme van!
Várjunk! Ezt meg honnan tudja?
Memo nővére kihallgatta Mr. Vera telefonhívását, amiről beszámolt nekem.
Dulce derítette ki?
Meg kell mondjam, elégedett vagyok vele.
Pont ilyen kezdeményező munkatársak kellenek nekünk.
- De ő csak kisegítő, nem? - A ma este után nem.
Munkát adtam neki a medencénél. Te is így kezdted.
Rád emlékeztet, Máximo.
Sara, te merre voltál egész este?
Mitől lett vizes a hajad?
Ó, ne már!
Elnézést! Ön a nagy Julia G?
Tudom, nagyon elfoglalt lehet, de felkérhetném egy táncra?
Bár semelyikünk sem azt kapta, amire számított,
ott voltunk egymásnak.
És ez az érzés...
Mi van már?
- Most takargattalak be. - Mi a...
Nem is! Nem vagyok kisgyerek!
Ó, a fürdőszobai villany is azért ég, mert én félek a sötéttől?
Ó, Joe...
- Hány óra van? - Késő.
Nehezen jött össze a Julia-infó, de gondoltam, azonnal szólok róla.
Helyes. Tudni akarom.
Na, megérkezett már?
Főni, sajnálom,
de erre a hétre nincs foglalás Julia González névre.
Sőt, semmilyen Juliára.
Hát... sajnálom!
Itt maradnál egy kicsit Hugóval?
- Kiszellőztetem a fejemet. - Hogyne.
- Esetleg... - Igen, kikölcsönözheted a Doktor Szöszit.
Baró!
Ó, Hugo! Készülj, ez jó lesz!
Hugo! Hé!
Kérsz jalapeño poppert?
Részeg gringók!
A feliratot fordította: Alimuradov Dóra